Lipsa zborurilor nu i-a stat în cale. Cum a traversat un argentinian Atlanticul pentru a fi cu tatăl său de 90 de ani.
Un
argentinian care rămăsese blocat în Portugalia a traversat Oceanul Atlantic în
85 de zile cu o ambarcaţiune de mici dimensiuni. Juan
Manuel Ballestero, în vârstă de 47 de ani, a pornit pe 15 martie de pe Insula
Porto Santo şi a ajuns în Argentina pe 17 iunie. "Am
trăit un vis. Am dorinţa de a continua să navighez", a spus el.
O să fii impresionat
de povestea unui argentinian care rămăsese blocat pe o insulă din Portugalia
din cauza restricţiilor antiepidemice și care a traversat Oceanul Atlantic în
85 de zile în singurul mod în care a putut, cu o ambarcaţiune de mici
dimensiuni. Bărbatul de 47 de ani ar fi putut rămâne pe Insula portugheză Porto
Santo în aşteptarea încheierii perioadei restricţiilor de călătorie şi
distanţării sociale într-un loc frumos ferit în mare parte de coronavirus. Dar
ideea petrecerii a ceea ce a crezut că va fi "sfârşitul lumii" departe
de familie, mai ales de tatăl său care împlinea 90 de ani, a fost de
nesuportat. Astfel că a încărcat în ambarcaţiunea de aproape 9 metri conserve
de ton, fructe şi orez şi a început să navigheze la jumătatea lunii martie."Nu am vrut să
stau ca un laş pe o insulă pe care nu erau deloc cazuri de infectare. Am vrut
să fac tot posibilul pentru a ajunge acasă. Cel mai important lucru pentru mine
a fost să fiu cu familia", a spus Ballestero.Prietenii au încercat
să îl oprească pe Ballestero să pornească în această călătorie periculoasă, iar
autorităţile din Portugalia l-au avertizat că ar putea să nu primească
permisiunea de a reintra în ţară dacă va avea probleme şi ar fi nevoit să
revină. Dar a rămas determinat. "Am optat pentru un bilet doar dus şi
nu era nicio posibilitate de revenire", a explicat navigatorul.Deşi este obişnuit de
mic cu navigaţia, traversarea Atlanticului nu a fost uşoară. "Nu mi-a
fost frică, dar aveam multă incertitudine. A fost foarte ciudat să navighez în
timpul unei pandemii", a explicat el, precizând că a fost într-o
carantină de mai multe tipuri, cu o serie de gânduri despre ce-ar putea rezerva
viitorul:"M-am tot gândit dacă nu cumva aceasta va fi ultima mea
călătorie. Eram blocat în propria mea libertate“. Așa că Ballestero a început să se roage şi a
restabilit relaţia cu Dumnezeu. "Credinţa te face să rezişti în
asemenea situaţii. Am învăţat lucruri despre mine; acest voiaj m-a făcut foarte
umil", crede el.La circa 250 de kilometri de coastele Braziliei, ambarcaţiunea a fost lovită puternic de un val. Ballestero a fost nevoit să facă o escală în Vitória (Brazilia). A ajuns pe 17 iunie în oraşul său natal, Mar del Plata, fiind primit ca erou, întrucât fratele său anunţase presa despre călătorie: "Intrarea în portul în care tatăl meu are barca, acolo unde m-a învăţat atât de multe lucruri, unde am învăţat să navighez, unde au început toate aceste lucruri, mi-a oferit un sentiment de misiune îndeplinită". La 72 de ore după ce analizele au arătat că nu avea coronavirus, Ballestero a putut intra în Argentina, unde a putut celebra sărbătoarea publică Ziua Tatălui, dat fiind că fusese pe mare de ziua de naştere a acestuia. "Am trăit un vis. Am dorinţa de a continua să navighez", a spus el.